Äidinkielen lukutaidon vastaus – vinkkejä:

1. Tiivistä aloituskappaleessa kirjoittamasi vastauksen tarkoitus

* Kerro, mikä pohjateksti on (tekijä, tekstilaji, otsikko ja julkaisupaikka).
* Vastaa yhdellä virkkeellä tehtävänantoon.

1. Kerro jokaisessa kappaleessa jotain uutta

* Analyysin tulee edetä koko ajan. Pysy asiassa ja vältä turhaa toistoa.
* Tarkastele esimerkiksi sisältöä, ulkoasua, rakennetta ja kieltä.

1. Mieti jokaiselle kappaleelle ydinvirke

* Ensimmäisestä virkkeestä tulee ilmetä keskeinen tehtävänantoon liittyvä päätelmä. Kerro lisäksi, mihin tekstin yksityiskohtiin ja piirteisiin päätelmäsi perustuvat.

1. Kirjoita tekstisi loppuun yhteenveto

* Kerro lopuksi, mihin lopputulokseen tai tulkintaan olet päätynyt analyysisi pohjalta.

*Arvioinnin kriteerit:*

* tekstin tavoitteiden, sisällön ja teeman ymmärtäminen
* tehtävänantoon liittyvien päätelmien määrä
* päätelmien perusteleminen tekstin yksityiskohdilla
* vastauksen selkeys ja havaintojen selkeä ryhmittely (yksi keskeinen päätelmä jokaisessa kappaleessa)

#### Äidinkielen kirjoitustaidon vastaus – vinkkejä

#### 1. Lue tehtävänanto

* Valitse aihe ja aineistot, joista sinulla on eniten ajatuksia, tietoa sekä kokemuksia.
* Varmista, että olet ymmärtänyt tehtävänannon oikein.
* Tarkista tehtävänannosta, montako pohjatekstiä on käytettävä.

#### 2. Suunnittele

#### Merkitse valitsemiisi pohjateksteihin ne kohdat, jotka herättävät sinussa ajatuksia.

#### Etsi valitsemastasi aiheesta ainakin kolme omaa näkökulmaa, joita aineisto ei tuo esiin.

#### 3. Laadi kirjoitelmasi rakenne

#### Kirjoita yksi kappale jokaisesta omasta näkökulmastasi (= kolme kappaletta) ja yksi kappale kummastakin pohjatekstistä (= 2 kappaletta).

#### Tarkista, että näkökulmat sopivat valitsemaasi aiheeseen.

#### 4. Muista selkeä viittaustekniikka

* Lukijan on nähtävä, mitkä asiat ovat peräisin aineistosta ja mikä on omaa ajatteluasi. Älä kopioi aineistoa ilman viittausta siihen (kerro, kuka jonkin ajatuksen on sanonut tai kirjoittanut ja missä pohjatekstissä).

#### 5. Muokkaa ja tarkista

* Tarkista virkerakenteet ja oikeinkirjoitus. Tee tämä joko lopuksi tai aina yhden kappaleen jälkeen.
* Muista otsikoida kirjoitelmasi.

*Arvioinnin kriteerit:*

* omat näkökulmat, aineistoviittaukset, kappalejako
* kieli (lauserakenteet ja sanavalinnat)